หญิงอเมริกัน อ้างเป็นหมอดู เจอคุก หลอกเงินเหยื่อ 48 ล้าน ถอนคำสาป
(Crภาพ:Broward County Sheriffs Office),หญิงอเมริกัน อ้างเป็นหมอดูทางใน โดนศาลไมอามีตัดสินจำคุก 3 ปี 4 เดือน ในคดีรับเงินกว่า 1.6 ล้านดอลลาร์ (48 ล้านบาท) หลอกเหยื่อ หญิงชาวเทกซัสจนหลงเชื่อ ครอบครัวต้องคำสาป,เมื่อ 12 ก.ย.62 สื่อต่างประเทศและเว็บไซต์ ,sun-sentinel ,รายงานข่าวครึกโครมว่า นางสาวเชอร์รีย์ ทีนา อูวานาวิช หญิงชาวอเมริกันวัย 28 ปี อาศัยอยู่ที่ฟลอริดาใต้ รัฐฟลอริดา ประเทศสหรัฐฯ ซึ่งอ้างว่าตนเองเป็นหมอดูทางใน ในที่สุดได้ถูกศาลในเมืองไมอามีพิพากษาจำคุกเป็นเวลา 3 ปี กับ 4 เดือน เมื่อสัปดาห์ที่ผ่านมา ศาลพบกระทำความผิดตามข้อหารับเงินจากลูกค้า หญิงชาวเทกซัสรายหนึ่ง เป็นเงินถึง 1.6 ล้านดอลลาร์ หรือราว 48 ล้านบาท เพื่อให้มาช่วยถอนคำสาปในครอบครัว,เจ้าหน้าที่สืบสวนสหรัฐฯ ระบุว่า นางสาวอูวานาวิช ได้พบกับเหยื่อรายนี้ที่เมืองฮิวส์ตัน รัฐเทกซัส ในปี 2550 และเธอก็ได้รับความไว้วางใจจากหญิงชาวเทกซัสผู้นี้มาก โดยนางสาวอูวานาวิช ได้พูดจาโน้มน้าวจนเหยื่อหลงเชื่อว่าเธอและครอบครัวต้องคำสาป ซึ่งเมื่อเหยื่อหลงเชื่อแล้ว นางสาวอูวานาวิชได้หลอกขอเงินมาเรื่อยๆ อ้างว่าสำหรับนำไปซื้อคริสตัล และเทียนจำนวนมากสำหรับนำมาใช้ประกอบพิธีถอนคำสาป,อย่างไรก็ตาม อีก 7 ปีต่อมา หรือปี 2557 ในที่สุด นางสาวอูวานาวิชได้ยอมรับกับเหยื่อที่ถูกเธอหลอกเงินเรื่อยมารวมแล้วเป็นเงินนับ 1.6 ล้านดอลลาร์ ว่าแท้จริงแล้ว ไม่มีคำสาปตามที่เธออ้างแต่อย่างใด จนทำให้หญิงเทกซัสรายนี้แจ้งความดำเนินคดีนางสาวอูวานาวิชในที่สุด
หญิงอเมริกัน อ้างเป็นหมอดูทางใน โดนศาลไมอามีตัดสินจำคุก 3 ปี 4 เดือน ในคดีรับเงินกว่า 1.6 ล้านดอลลาร์ (48 ล้านบาท) หลอกเหยื่อ หญิงชาวเทกซัสจนหลงเชื่อ ครอบครัวต้องคำสาป
หมอดูอเมริกันหลอกเงิน,หลอกเงินเหยื่อ48ล้าน,หมอดูหลอกเรียกเงิน,หมอดูอ้างถอนคำสาป,หมอดูติดคุก